section_heading: Povijest
paragraph_text: Aris svoj prvi naslov grčkog prvenstva osvaja 1930. godine. Na drugi naslov čekali su do 1979. godine. Svoju prvu dvostruku titulu, klub osvaja 1985. kada osvajaju grčko prvenstvo i kup. Najveća dostignuća u svojoj povijesti Aris je imao u razdoblju od 1985. do 1991., kada klub osvaja sedam uzastopnih naslova grčkog prvaka. Aris je 1985. stigao do polufinala Kupa Radivoja Koraća. U 90-ima klub značajno opada i u tom razdoblju osvaju samo Kup Raymonda Saporte (1993.) i Kup Radivoja Koraća (1997.). U 21. stoljeću Aris je osvojio naslov FIBA Eurokupa Challengea 2003., i naslov grčkog kupa 2004. godine.